Kaixo denoi. Ni naiz, Marco.
Looka edonon nola konpondu irakatsiko dizuet. Nonbait
oso ondo pasatzen ari zaretenerako, etxera itzultzeko astirik gabe.
ASTELEHENA
Lehen araua.
Ezpainak delineatzekorako astirik ez.
Arkatza bikaina da kanpoan zaudenerako.
ASTEARTE
Bigarren araua.
Gau bizia izan baduzu, jarri betzulo-makillajea bizi-bizi.
ASTEAZKENA
Hirugarren araua:
Ez deshidratatu.
Azala kaltetuko zaizu bestela.
Eta araurik garrantzitsuena.
OSTEGUNA
Looka soila izan dadila.
IKUSIKO DUGU ELKAR GAUEAN?
Zorte ona izanez gero…
berriz ere hondatuko duzu eta.
Ai ene!
Beste txanda bat?
Barka, jauna. Nik ez dakit kiroleraz.
- Irakatsiko dizut ba. - Irakatsi?
Honi luzapena deritzogu.
Ai, ama. Hutsartea!
Ez dakit ezer zuri buruz.
Astebete daramagu denak emanda. Jakin beharrekoa badakizu.
Zer da hau?
Institutuko hockey taldea. Bostondar peto-petoa naiz.
Eta hau?
Urtebetetzeko xanpaina. Botila gordetzen dut.
Zer da hau?
Hau. Gurea.
Zer dugu esku artean?
Ondo ari gara pasatzen.
Besterik ez?
Gustuko zaitut.
Gustuko dut gurea.
Baina guztia utzi nizun argi, ezta?
Ez dut ezer serioa bilatzen.
Nirekin.
Inorekin ez.
Eduki dut eduki beharrekoa. Ordaindu ere egin dut.
Ondo da, ezta?
Hau nahikoa da, ezta?
Lanera joan behar dut berehala.
Astebete daramat aldatu gabe. Epelak esango dizkidate.
Edozer har dezakezu nire armairutik.
Ene, halakorik.
Utziko didazu hau top bilakatzen?
"Ene, halakorik".
Gauean…
libre egongo naiz.
Ni ez.
Baina laster ikusiko dugu elkar.
Hitzematen dizut.
Jakizu…
gauza polita dugu.
Ez dezagun kontua zaildu.
Konforme?
Konforme.
"Harro nago itzela naizelako".
"Harro nago indartsu agertzen naizelako".
"Harro nago distiratsua naizelako".
Ongi etorri Harrotasunera, Glamorous by Madolynen estilora.
Eta ni harro nago
leloa niri otu zitzaidala esateko.
Gimnasioan entzun nuen abesti zahar batekoa da.
TLC taldearena da. Ez da hain zaharra.
- Zahar-zaharra. - Ezetz ba.
Mezu oso garrantzitsua du:
"Ona naiz.
Hemen naiz.
Nahikoa naiz".
Alyssa dixit: gayei gustatuko zaie.
Gustatu zaizu, ezta?
Ez dakit ba. Lehen Harrotasuna dut.
Tira, nik ez.
Quibi plataforman.
MoviePass zerbitzuan.
Duane Reade farmazietan.
Kanpainari BASIKS, oinarrizkoak, akronimoa esleitu diogu.
B: "Bai, izan zatez sexya".
Larrua beti da interesgarria.
A: "Anbiguoa".
Izan dadila alaia eta zentzurik gabekoa.
"Love is love" abestia edota Lin-Manuel Miranda, kasurako.
S: "Sexy? Ez".
Larruak saltzen du, baina sexua izugarria da.
I: "Inklusiboa, gutxi gorabehera".
Kredo eta kolore oroko jende sexya onartzen dugu.
K: "Korporatiboa".
Gure marka Harrotasunaren banderako kolore denetan.
Eta, azkenik, S: "Sexy? Ezetz ba".
Ulertu dut. Ulertu dut. Tentuz aritzeko diozu?
Tira, aritu aritu gara. Horrek badu esangurarik.
Harrotasunean ariko den lehen luxuzko marka gara.
Hortxe datza mezua. Ganoraz egitearekin, nahikoa dugu.
Prentsak pozik hartuko du,
eta are garrantzitsuagoa:
Vendemiairek ere bai.
Zure enpresa eta denon lanpostuak salbatuko ditugu.
Tira, apur bat… oinarrizkoegia da.
Ez horregatik.
Kolore argiegiak ditu gure markarako.
Britt, jarri beltz apur bat moldura horretan.
Eta urre-kolorea?
Eta erabili modeloak istorioa kontatzeko.
Begira diezaiotela kamerari zuzenean.
Eta nor azalduko da?
Orain ikusi nahi duzu?
Beti pauso bat aurretik.
Ea, entzun. Gogora ezazue kanpaina konfidentziala dela.
Lagunei ez irudirik erakutsi.
Ez jarri honi buruzko istoriorik.
Ez ezazue dantza-erronka biral bat sortu honen inguruan.
Jendea harritzeko gaitasuna galduz gero, salmenta galduko dugu.
Beste ezer?
Sentitzen dut, Madolyn. Fitz-ek deitu du, argazki-ekipamendua dela eta.
Erantzungo diot.
Eta lan bikaina, Marco. Zugatik ez balitz, ez genuke kontzeptu hau izango.
Milesker.
Txalo eta guzti, baina astebetean ez duzu arropa aldatu. Nor da?
Uberrekoa. Alokairua ordaindu beharko diot azkenean.
- Serio ari zarete gero. - Ez ba.
Dibertitzen ari baino ez garela esan dit.
Eta gaur ezingo da geratu.
Izutu dut, ezta?
Dibertsioa beste zerbait bilaka daiteke. Izan jasankorra.
Kontu serioetarako prest ez dagoela badio, esan zu ere ez zaudela prest.
Oraingoz.
Ordu bietan doa gimnasiora.
Enboskada atsegin eta lasai bat jarriko diot kontua artezteko.
Lehenik, zoaz lege sailera.
Izan marka erregistratuen berri.
Eta zoaz komunera ere bai.
Jarri ur apur bat ilean. Garbi ezazu gizon-kutsu hori.
Ados.
Ezin diozu txalo ere egin umeari?
- Ideia bat da bakarrik. - Enpresa salba dezake.
Badakit bera akabatzen saiatu zinela,
baina balioets ezazu apur bat.
Aizu, nik ere egin nuen zerbait.
Txalorik ez niretzat?
Gizon zuri eta aberats amerikarra zara. Zure izateak berak
dakartza txaloak.
Umea izugarri gustatzen zaizu, baina nabarmen uzten zaitu etengabe.
Ene begikoa da. Itxura ona ematen dit.
Aulkia lortzen dudanean, ordezkatu egingo nau.
Marco Mejiak zuk baino askoz lehenago lortuko du aulkia.
Finean, berak salbatuko du enpresa, ezta?
Saiatu zara.
Zure ama hutsik gabe zerbitzatu dut hiru urtez.
Beti nago gertu. Postua merezi dut.
Jakina.
Baina nor igoarazi erabaki behar duenean,
nor balioetsiko du gehiago? Ideiak dakartzan laguna,
ala irudiak prest dituena?
Mamu bat ikusiz gero, ez nintzateke izutuko.
Liluratuko nintzateke.
Historia aldatuko lukeen aurkikuntza litzateke.
Ez ezazu irentsi, Marco. Zeharo izutzen duen zerbait dakit.
Zer egingo duzu gaur gauean, Marco?
Banuen plan bat, baina orain ez dakit.
Zerba? Aterako zara?
Bai. Ateratzeko asmoa dut.
Batu nakizuke?
Jakina. Bai, nahi baduzu.
Plan ederra.
Zinez?
Bai.
Maizago geratu behar gara. Lagunak gara, ezta?
Bai ba.
Ahaztu zait lege sailera joatea. Banoa.
Egin dut. Geratuko gara.
Eta zer arazo duzu? Baietz esan du.
Bai. Lagun gisa. Ez gara besterik izango inoiz.
Ni ez naiz…
bilatzen duena.
Hitz egiten duzue behintzat.
Venetiak astebete darama niri hurbildu gabe.
Elkar zirraratu zenutelakoan nengoen.
Bai ba.
Baina ordutik aldendu egin zati.
Jendearekin elkartzen txarra dela uste dut.
Badago zaurgarri agertzen ez dakien jendea.
Esango diot. Eskerrik asko.
- Zerba zabiltza marka erregistratuekin? - Vendemiaireren kontua da.
Kolore, produktu eta lelo bat ere ez
inon erregistratuta ez dagoela ziurtatu nahi dugu.
Orain erabiltzen ditugunak barne.
Autonomoak kontratatu ditugu, laguntzeko.
Ama marka erregistratuen abokatua da. Lan bila dabil.
- Ez da lanaldi osoa. - Ez dio axola.
- Lana etxetik da. - Are hobeto.
Ederto. Proposa ezazu lege sailean. Aurrera.
Ekarri Madolynen betikoa.
Alyssarekin duen bilera bukatu da ia.
Eta Uber mutila zelatatuko baduzu,
egizu azkar.
Bale, hauek zuretzat.
Eta gauza bat gehiago:
Vendemiaireren tratua dela eta, zure irudia sustatu dugu,
eta loteria jausi zaigu.
Manhattaneko 50 urtetik gorako 50 emakume handienen zerrendan zaude.
Gala bat egingo dute gaur.
Oso denbora gutxi falta da.
Norbait ordezkatuko dut ala?
- Tira-- - Ez esan. Ez dut jakin nahi.
Aukera ederra dugu.
Salmentari lagunduko dio akaso.
Ez dakit adin aproposa dudan horretarako.
Baina zeharo lotuta zaude 80ko hamarkadari.
Google-n bilatu dut, eta China Club-era joan ohi zinen antza.
Behin joan nintzen.
- Jackie Collins-en liburu bat duzu. - Esamesak.
Suzanne Sommers-ek salatu zintuen.
Kasua irabazi nuen.
Designing Womenen azaldu zinen.
Umea baino ez nintzen.
Kanpaina bat egin zenuen
- Mr. T-erekin eta-- - Nahikoa da.
Hain gutxi falta dela abisatu didazunez, ez dut jantzi berririk.
- Tilda Swinton egongo da. - Erreserba ezazu atoan.
Eta nor joango da zurekin?
Esango dizut, nor izango den ziur dakidanean.
Edertotxo.
- Madolyn, unetxo bat? - Jakina.
Marcoren kontuak pentsarazi dit--
Etorkizun urruneko kontuak ez dituzu eztabaidatzen, baina
nik ere baditut enpresarako ideiak.
Zirraraturik naute.
Tira, gustuko dut grina lehiakorra.
Poz-pozik entzungo ditut zure ideiak.
Prest egongo naiz.
- Bihar goizean esango dizkidazu? - Bale.
Eta itxi ateak.
Bai. Milesker!
JAMES CRANE FILMEGILE KORPORATIBOA
Kaixo! Nor dugu?
Danny dugu.
Danny. Danny.
Eta nor da Danny?
Tipo hauxe.
Gauera arte.
- Halakoak gustatzen zaizkizu? - Gauza asko gustatzen zaizkit.
Haserre zaude?
Ai ene. Ez ba!
Dannyren kontaktua eman behar didazu.
Hala, bera ikertu, eta hil egingo dut.
- Ez duzu itxura onik. - Jaka ez duzu gustuko ala?
Ez. Zeuk ez duzu itxura onik. Jeloskor zaude.
Esan dizut: ez dut ezer seriorik nahi. Josteta dugu.
Josteta. Bai, dibertitzen ari gara.
Egon. Dibertitzen ari ginen. Orain
aspertuta nago eta.
Atsedena behar dut.
Utziko nauzu ala?
Ez ba! Inoiz ez gara elkarrekin ere egon, ezta?
Barrua lasaitu nahi baduzu, Danny gertu duzu.
Oso interesgarria dirudi.
Plazera izan da!
Agur.
Ezin dut sinetsi. Erabat lotsagabetu naiz.
Inoiz ez diot tipo bati errietarik egin halako zerbait dela eta. Inoiz ez.
Zer gertatzen zait?
Sentimenduak piztu dizkizu.
Neskok lelokeriak egiten ditugu azkarregi zirraratzen garenean.
Jolasean berriak diren neskek bereziki.
Bera itzultzea behar dut. Dibertitzeko baino ez bada ere.
Onartuko nuke.
Gustuko dut josteta. Dibertigarria naiz.
Zer egingo dut?
Ahaztu behar duzu. Hori nola egin
esango nizuke, baina giza baliabideetako talde batek ikertuko ninduke.
Esan.
Bi gorputz elkartzen direnean, beren bihotzek gauza bera egiten dute.
Gorputzari jakinarazi behar diozu bihotzak aukera asko dituela.
Norbait txortatzeko diozu?
Madolyn Addisonen bulegoa. Okertu dira.
Neska, zer da hau?
Mesedez, ez esan gidoi bat idazten ari zarela.
Ez, ideia bila ari naiz.
Bilera bat dut Madolynekin.
- Topatu duzu ezer? - Bai.
Ideia zaharkituak. Beste marka denek kendu dizkigute jada.
Zerbaitek ihes egin dit ziur.
- Utzi laguntzen. - Ez dut laguntzarik behar. Beti bezala.
Bale. Baina, laguntza behar duzunean,
ez zaitez "harro egon", eta eska ezazu.
Madolyn, setean prest duzu dena.
Koloreak ez nau konbentzitzen.
Ez al da beroegia, atzealdea ikusita?
Telefonoa.
James! Madolyn Addison naiz.
Madolyn Addison. Hau plazera. Kontadazu.
Ekitaldi batera joan behar dudala abisatu berri didate.
Gaur gauean izango da.
Libre bazaude…
Noiz joango ginateke?
Makillaje-enpresa baten kanpainako bideoaren B aldea ari naiz zertzen.
Hau kointzidentzia. Kanpainako bideoa ari gara egiten gu ere bai.
Informazio zeharo konfidentziala duzu.
Itxura ederra duzu gaurkoan.
Hamaika akordio sinatu ditut.
Sekretua gordeko dizut.
Aizue, ez. Ezta pentsatu ere. Argazkirik ez setean.
Marketineko ematxarrek eskatu didate.
Ematxar okerragoa naiz, eta ezetz esan dut.
Nowhere-- Nowhere, geldi. Ez horixe, Nowhere.
Kafe bat behar dut. Macchiato.
Addison andrea? Zera esan nahi dizut: ohorea dut hemen egotea.
Hara! Jatorrizkoetako bat zara.
- Historiaren parean naiz. - Historia biziaren parean.
Goazen itxaroteko gunera.
Eta oso adeitsua zara fanekin.
Elkarrizketa grabatu duzu?
B aldea halako gauzetan datza, ezta?
Atzealdeko berbaldiaetan. Azken bertsioa zure esku dago.
Jakina.
- Ekitaldia ze ordutan da? - Zazpietan.
Koktel-jantzia.
Ecumen hotelean batuko gara, behealdean.
Ederto. Eta zer da? Enpresako zeregina? Kontu pertsonala?
Berrogeita hamar urtekoentzat…
- Zer? - Berrogeita hamar urtekoentzat da.
Berriro.
Festa da, 50 urtetik gorakoentzat!
Zerrendan nago.
Bale.
Zorionak! Oso garrantzitsua dirudi.
Bukatzen dugunean, bertan elkartuko gara?
Idatziko dizut.
Ados.
Ordenagailu-mutil, geratuko gara orduan?
Bai, jakina. Nahi baduzu.
Ederto. Azpiko Arropa festa da Hinkle Room-en, eta joan egingo gara.
Azpiko Arropa, zera, barruko jantziak ospatzeko?
Zeragatik: Aguilera andreak esango zuenez,
zikindu egingo garelako.
Bale ba.
Zerba zaude hain estututa?
Tira, Madolynekin bilduko naiz bihar,
eta jakingo du ideiarik gabeko iruzurtia naizela,
telefonoari itsatsita irautea merezi dudala.
Zer plan duzu? Beti duzu plan bat.
Plan bat nuen.
Zorrak ordaindu, mailaz igo, eta merezi dudana jaso.
Beti pentsatu dut izarra naizela.
Hala izan behar du, ezta?
Berezia izan behar naiz. Baliokoa izan behar naiz.
- Inoiz ez zaitut hala ikusi. - Nola? Penagarri?
- Sentimenduak penagarriak dira? - Bai.
Gau osoa duzu. Pentsatu zerbait.
Ez dakit gai izango naizen.
Lagunduko dizut?
Barkatu galdetzeagatik.
Ez, mesedez. Behar zaitut.
Zure laguntzaz, zerbait otuko zait akaso.
- Lagunduko dizut. - Hitzematen didazu?
Hasteko, sudurpekotxo bat.
Ez horixe.
Gaua hemen ematea nahi baduzu, har ezazu serio.
Bale, baina nire materiala ez duzu probatu.
Apur bat hartu, serio jartzen zara.
Ene ama, supermodeloa dirudizu.
Supermodelo ohia.
Bizi osorako titulua duzu?
Senataria edo rock-aren erregina…
bazina bezala?
Alkoholaren kemena.
- Igoko gara festara? - Lehen araua: zure sarrera nabari dadila.
Kontua nahita geroratzen ari zarela dirudi.
Pozik egingo nuke min hartu dudanarena.
Gizona zara. Ez duzu kontua ulertzen.
Eskailerak igotakoan,
ofiziala izango da.
Ofiziala zera da, punta-puntakoa zarela oraindik.
Dena dela zure adina.
Hara, etxean zara!
Barruko arropa aldatzeko unea dela erabaki duzu.
Lagunak ez zuen al garbitegirik etxean?
Badauka, bai. Baina ez dakit nola funtzionatzen duen.
Bale.
Hitz egin nahi duzu horri buruz?
- Ez. - Eskerrak Jainkoari. Nik ere ez.
Reality show programa sorta oso bat dago antza
emakume helduen eztabaidei zuzenduta.
Baina ika-mika ez da ezeri buruzkoa.
Ehunka harpia lakatu, dozena bat hiritan,
dantzaldi baterako diruditen ile-luzapenekin. Eztabaida
eta liskar hutsalak dituzte jatetxe hutsetan
eta bazkari antzeztuetan.
Eta den-denak ikusi ditut. Ai, ama. Lan bat behar dut. Ene.
Gaur ez diozu e-mailari begiratu, ezta?
Zer esan…?
Glamorous langile bila ari da?
Marka erregistratuak? Autonomoa?
Etxetik egingo zenuke lan. Alde ona da lana edukiko zenukeela.
Benetako lana!
Emakume horiek ezin dute halakorik aldarrikatu.
Paperak bete behar ditut. Prozesua hasi dute.
Egon. Ez duzu bukatuko?
Gainerako amerikarrek ez bezala, nahikoa ikusi dut.
Ea, ideiak. Bota!
Has zaitez zu.
Ni diseinatzailea baino ez naiz. Ez zait ezer otu behar.
Orduan ez zara grinatzen enpresa dela eta? Ez duzu mundua edertu nahi?
Ez ditut gure produktuak erabiltzen ere. Ez dira organikoak. Lana dut.
Arte Fakultatetik irtenda zaila da lana lortzea.
Utz diezaiogun niri buruz hitz egiteari.
Zer kontatuko diozu bihar?
Listo!
Zer?
Chaden ospakizunetarako xanpaina.
Une bereziren baterako gordetzen du.
Sudurpekorik gabe, botilari ekin beharko, ezta?
Ez bazara saiatu ere egingo, ez dut denborarik galduko.
Begira, ez zait ezer bururatu.
Ez dut ideiarik.
Madolynen denbora merezi duen ideiarik.
Zeure burua erdeinatzen ari zara.
Ez horixe!
Idatzita dudan dena zaharkituta dago
beste norbaiti otu zitzaiolako.
Apaintzeko eta jendea iruzurtzeko gai naiz, inoiz ez dut hanka sartzen,
baina gainerakoa falta zait. Ez naiz nahikoa.
Zergatik eskatu didazu geratzeko orduan?
Bigarren zita nahi nuelako.
Bazenuen galdetzea.
Bihar hondoa joko badut, nahiago nuke gaua norbaitekin eman.
Hotz dezagun botila.
Ez nauzu ezagutzen?
Bero-beroa naiz.
Beso horiek! Sasoi-sasoian zaude gero.
Beroketa da, datorkigun biluztasunaren aurrean.
Zer dute mutil hauek? Hegazkin bat etorri da Mikonosetik ala?
Aerobik klasea dirudi honek.
Milesker.
Marco Mejia! Sinestezina da, zure izena gogoratu dut.
Pitxitxo alfereza. Zelan Enterprise espazio-ontzia?
Oso ondo, milesker. Kontua ahaztu nahi dut.
Festara zatozte?
Bai! Zurea al da?
Ez horixe.
Ez dut zerikusirik izan nahi hain gau mozoloarekin.
Baina pozik kobratuko dut atezain lanetan, hori bai.
Eta pozik lagunduko diot lagun bati. Edo lagun biri.
Izututa zaudete?
- Ondo gaude. - Lasai-lasai.
Adore-huts apur bat nahi baduzue…
Ai, ez, drogak!
Estasi bikain apur bat da.
Hell's Kitchen-eko gaytxo bati kendu nion.
Gauari ukitu berezia emango dio, eta zuek kemendu.
Apur bat nahi?
Hartzen baduzu, nik ere bai.
Abisu bat:
zapore hori du.
Ondo pasa!
Onar ezazu, ez da hain txarra izan.
Tilda agertu ez bada ere, atsegina izan da Kevyn Aucoin eta Phyllis Cohen
moduko artistak aintzat hartzen dituzten gela batean egotea.
Tira…
Orain nora?
Joango gara nire etxera?
Baina, jakizu, zerbitzaria oporretan dut.
Ez nago horretarako prest.
Bale, bale.
Bale. Hurrengoan, nire plana egingo dugu. Dena neure kontu.
Bai.
Nabaritzen duzu?
Ez. Zuk?
Ez.
Ziur goxoki-hautsa irentsi dugula. Ziria sartu digu.
Ez dugu drogarik behar norbaitekin txortatzeko. Sexyak gara.
Ezta?
Badakizu sexya zarela.
Polita naiz, ez da gauza bera.
Mutilei normalean ez zaie gustatzen.
Niri bai.
Badakit baietz.
Irrikatzen nauzulako.
Eta zuk… ni irrikatzen nauzu.
Zerbait esango dizut.
Hemengo denek irrikatzen naute.
Zerbait esango dizut.
Ni ere bai!
- Nabaritzen dut! - Nabaritzen dut!
Bost ordu geratzen zaizkizu.
Ze plan dugu?
Kudeatu beharreko krisi bat asmatuko dut.
Den-dena ahaztuko du hala.
Trabatuta sentitzeari berrekingo ahalko diot.
Zergatik ari zara beti nahikoa izango ez bazina bezala?
Halaxe delako.
Trabatuta nago.
Bestela, zerbait otuko litzaidake. Eta ez da hala.
Eta zer?
Nahikoa zara. Garrantzitsua zara halere.
Lanak ez zaitu definitzen.
Eta nor naiz?
Revloni ezetz esan zion neska zara.
Lana eskuan zenuen.
Bazenuen ihes egitea. Geratu zinen.
Kementsua zarelako.
Garrantzitsua zarelako.
Horixe zara.
Makillajeak zuri bost, ezta?
Nahiko itxura ona duzu.
Nola egiten den erakutsiko dizut.
Ez, milesker.
Glamorous by Madolynek ez dit azala ukituko.
Organikoa ez delako?
Badakit zuk pozik sartzen dituzula produktu kimikoak sudurretik,
baina nik hobeto tratatzen dut aurpegia.
Tira, zerbait organikoa eduki behar dugu.
- Ez ba. Egia diotsut. Ziur nago. - Zergatik ez?
Madolynek ez ditu betiko formulak zikindu nahi.
Linea organiko bat izan genezake.
Ideia erraza da, zergatik ez dugu zertu?
Ez dakit ba.
Baina zera da…
Ideia bat.
- Ideia bat. - Ideia bat.
Ai ene! Bale.
Bost ordu. Etxera joan, aldatu, eta proposamena idatzi.
Egin egin behar dut.
Aizu.
Egin egin behar dugu.
Zer da, mutil?
Non zara?
Kanpoan, arretaz inguraturik.
Jeloskor zaude?
Agian bai.
Non zara zu?
Ohean.
Ze dibertigarria!
Agurtu Danny nire partez.
Ez etortzeko esan diot. Danny ez dago hemen.
Zu egon beharko zinateke hemen.
Ez al geunden etenaldian?
Hori uste nuen.
Kendu egingo dizut!
Drogak komunean hartzen dira!
Ai, ama, iaioa zara dantzan!
Jakina ba. Abestirik gogokoena dut. Lehen aldiz entzuten ari naiz.
Zer moduz zaude?
Kaka egin behar dut.
Joan egingo naiz, bai?
Bai, oso ondo.
Marco!
Ederra zara.
Esazu ozen.
Ondo pasatu duzu?
Ba bai.
Estasi apur bat hartu dut,
eta mutil batzuei muxu eman.
Eta zuk?
Ez dut ostrarik ere egin.
Ez, ezin dugu.
Gaixorik nago.
Hoztu zara?
Are okerrago:
zerbait sentitzen dut.
Tira, agian nik ere bai.
Baina ez zenuen ezer seriorik bilatzen, ezta?
Hala zen.
Baina topatu egin dut halere.
Mugi!
Orain ez.
Eguzkia agurtzen nabil.
Google-ko jakinarazpenek ez dizute eztanda egin ala?
Dagoela argi, ni ez naiz izan,
eta kontrakoa dioen edonor salatuko dut.
Ea, oso txarra al da?
Txarra baino okerragoa.
Erakutsi dena atoan.
Alde organikoari ekiteak, produktua aurrerakoiago bilakatzeaz gain,
eta mundua garbitzeaz gain,
luxuzko itxura nabariagoa emango lioke markari.
Kasurako, Goop edota Whole Foods: luxuzkoak eta esklusiboak.
Bezeroei izugarri gustatzen zaizkie gure formulak.
Arriskutsua litzateke haiek aldatzea.
Eta kapsula formatuan?
Produktu organiko berezia, Harrotasunerako soilik.
Produktu bakarra. Paleta bat. Txikia eta maneiagarria. Egin genezake.
Bezeroei formula berria probaraziko genieke,
gustuko duten ikusi, eta gero zeharo hobetuko genuke.
Produktuaren garapena kontrolatu beharko zenuke.
Bai.
Eta Harrotasunaren kanpainarekin lagundu.
Eta laguntzaile gisa jarraitu.
Badakizu zure beharra dudala.
Badakit lana ez dela guztia.
Horixe espero dezakezu nigandik:
guzti-guztia.
Egidazu aurkezpen bat.
- Eta zorionak. - Bale!
Eskerrik asko.
Aupa!
Aurkezpena. Madolynek nire aurkezpena ikusi nahi du.
Zelan zaude?
Inola ere ez. Ez dut sentimendurik.
Arraroa da, baina ez dago batere txarto.
Bartekoa zoramena izan da.
Gogoratzen duzu ezer?
Apur bat bai.
Barran egin duzu dantza, eskupekoak lortzeko.
Ez dut gogoratzen.
DJ aritu zara, gogoratzen duzu?
Ez horixe.
Muxu eman diogu elkarri. Gogoratzen?
Hori bai.
Estasiak zelako gauzak eginarazten dizkizun, e?
Bai, ezta? Ene.
Hala ere, asko gustatu zait.
Benetan?
Bai. Dibertigarria izan da.
Errepikatu beharko genuke.
Estasi erdia hartuko dugu hurrengoan.
Pastilla osoa hartzea ere badugu.
Ez zaitut trenean ikusi goizean. Gaua beste nonbait eman duzu berriz?
Zer zabiltza hemen?
Hau plazera zu aho zabalik uztea.
Orain hemen egiten dut lan.
Marka erregistratuena?
Etxetik egin behar duzu lan, autonomo gisa.
Konbentzitu nituen. Lana batu, niri eman,
eta bertako langile egin naute.
Eta zure lehengo lan nazkagarria, zer?
Utzi egin dut. Soldata hobea dut hemen.
Kezkatuta dirudizu.
Ez ba.
Ez nago kezkatuta.
Izututa baizik.
Gogor aritu naiz lan eta independentzia hauek lortzeko,
zugandik aldentzeko.
Ezin duzu besterik gabe espazio berri hau kolonizatu!
Mesedez. Noiz ez dizut independentzia errespetatu?
Ea. Hala. Halaxe.
Bazkarira arte.
Entzun duzu?
Zer?
Ikus ezazu zeuk.
Harrotasun kanpaina.
Filtratu egin dute.
Zutabeak, edertasun-blogak,
txutxu-mutxu kontuak… Erabat zabaldu da, ama.
Bale, jendea txunditzeko gaitasuna galdu dugu, baina ez gaude hilik.
Begiratu arretaz.
Argazkiak dituzte?
Set segurua izatekoa zen. Hala ziurtatu nuen.
Ez bisitaririk, ez mugikorrik.
Glamorouseko langileak soilik.
Ez da filtrazioa bakarrik.
Sator bat dugu.
Azpitituluak: Xabier Izagirre Aizpitarte